CELEX: 62019CN0413
Language: mt
Date: 2019-05-24 00:00:00
Title: Kawża C-413/19: Rikors ippreżentat fl-24 ta’ Mejju 2019 — Il-Kummissjoni Ewropea vs Ir-Repubblika tas-Slovenja

22.7.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 246/16
            
         
      Rikors ippreżentat fl-24 ta’ Mejju 2019 — Il-Kummissjoni Ewropea vs Ir-Repubblika tas-Slovenja
      (Kawża C-413/19)
      (2019/C 246/16)
      Lingwa tal-kawża: is-Sloven
      
         Partijiet
      
      
         Rikorrenti: Il-Kummissjoni Ewropea (rappreżentanti: M. Kocjan, K. Talabér-Ritz)
      
         Konvenuta: Ir-Repubblika tas-Slovenja
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tikkonstata li s-Slovenja, billi llimitat l-obbligu li jiġi ppreżentat ċertifikat ta’ rendiment enerġetiku għall-bini li huwa proprjetà ta’ jew użat mill-poteri pubbliċi, naqset milli twettaq l-obbligi tagħha abbażi tal-Artikolu 13(2) tad-direttiva dwar ir-rendiment tal-bini fl-użu tal-enerġija (1);
               
            
                  —
               
               
                  tikkundanna lir-Repubblika tas-Slovenja għall-ispejjeż.
               
            
         Motivi u argumenti prinċipali
      
      Abbażi tal-Artikolu 13(2) tad-Direttiva 2013/31/UE, l-Istati Membri għandhom jimplementaw l-obbligu li jipprovdi li f’bini ta’ superfiċi utli totali ta’ iktar minn 500 m2, li l-pubbliku jżur spiss u li għalih ikun ingħata ċertifikat ta’ rendiment enerġetiku skont l-Artikolu 12(1), l-imsemmi ċertifikat għandu jitpoġġa f’post prominenti u b’mod viżibbli b’mod ċar mill-pubbliku. Sa fejn ir-Repubblika tas-Slovenja implementat dan l-obbligu biss għall-bini li huwa proprjetà ta’ jew li huwa użat mill-poteri pubbliċi, il-Kummissjoni ddeċidiet li tibda azzjoni quddiem il-Qorti tal-Ġustizzja.
      
         (1)  Direttiva 2010/31/UE tal-Parlament Ewropew u tal-Kunsill tad-19 ta’ Mejju 2010 dwar ir-rendiment tal-bini fl-użu tal-enerġija (ĠU 2010 L 153, p. 13).